laion/Wikipedia-Exotic huggingface dataset:
সৈয়দ সায়েম উদ্দিন আহম্মদ

সৈয়দ সায়েম উদ্দিন আহম্মদ (জন্ম: ১৯৭৮) একজন বাংলাদেশী মহামারী-বিজ্ঞানী ও জনস্বাস্থ্য বিশেষজ্ঞ।। তিনি সিলেট কৃষি বিশ্ববিদ্যালয়ের এপিডেমিওলজি অ্যান্ড পাবলিক হেলথ বিভাগের অধ্যাপক এবং হবিগঞ্জ কৃষি বিশ্ববিদ্যালয়ের বর্তমান উপাচার্য। সায়েম ১৯৭৮ সালে হবিগঞ্জ জেলার সদর উপজেলায় জন্মগ্রহণ করেন। তিনি ১৯৯৩ সালে এসএসসি ও ১৯৯৫ সালে পাস করেন এবং চট্টগ্রাম বিশ্ববিদ্যালয় থেকে ২০০৩ সালে ভেটেরিনারি মেডিসিনে স্নাতক ডিগ্রি লাভ করেন। তিনি নেদারল্যান্ডসের ইউট্রেখট বিশ্ববিদ্যালয় থেকে ২০০৭ সালে মহামারী-বিজ্ঞানে স্নাতকোত্তর এবং ডেনমার্কের কোপেনহেগেন বিশ্ববিদ্যালয় থেকে ২০১২ সালে একই বিষয়ে পিএইচডি ডিগ্রি অর্জন করেন। ২০১৫ সালে তিনি ডেনমার্ক কারিগরি বিশ্ববিদ্যালয় থেকে পোস্ট ডক্টোরাল গবেষণা সম্পন্ন করেন। সৈয়দ সায়েম উদ্দিন আহম্মদ ২০০৩ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের মেডিসিন ও সার্জারি বিভাগে প্রভাষক হিসেবে যোগদান করেন এবং ২০০৮ সালে সহকারী অধ্যাপক হিসেবে পদোন্নতি লাভ করেন। তিনি ২০১২ সালে সিলেট কৃষি বিশ্ববিদ্যালয়ে (সিকৃবি) সহযোগী অধ্যাপক পদে যোগ দেন। ২০১৩ সালে তিনি সিকৃবিতে এপিডেমিওলজি অ্যান্ড পাবলিক হেলথ বিভাগ প্রতিষ্ঠা করেন এবং এর প্রতিষ্ঠাতা সভাপতি হিসেবে দায়িত্ব পালন করেন। ২০১৫ সালে তিনি ওই বিভাগের অধ্যাপক পদে উন্নীত হন। অধ্যাপনার পাশাপাশি তিনি সিলেট কৃষি বিশ্ববিদ্যালয়ের স্নাতকোত্তর অধ্যয়ন অনুষদের ডিনসহ একাধিক প্রশাসনিক দায়িত্ব পালন করেছেন। ২০২৪ সালের ১ অক্টোবর তিনি হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২ অক্টোবর আনুষ্ঠানিকভাবে দায়িত্ব গ্রহণ করেন। তিনি ২৫টির বেশি গবেষণা প্রকল্প সম্পন্ন করেছেন এবং দেশীয় ও আন্তর্জাতিক জার্নালে তার ৭০টির বেশি গবেষণাপত্র প্রকাশিত হয়েছে। "হবিগঞ্জ কৃষি বিশ্ববিদ্যালয়ের নতুন উপাচার্য অধ্যাপক সাঈদ সায়েম"। দৈনিক শিক্ষাডটকম। ১ অক্টোবর ২০২৪। সংগ্রহের তারিখ ১ অক্টোবর ২০২৪।  "হবিগঞ্জ কৃষি বিশ্ববিদ্যালয়ে নতুন উপাচার্য নিয়োগ"। বাংলানিউজটোয়েন্টিফোর.কম। ১ অক্টোবর ২০২৪। সংগ্রহের তারিখ ১ অক্টোবর ২০২৪।  "ড. সৈয়দ সায়েম উদ্দিন আহম্মদের জীবনবৃত্তান্ত"। সিলেট কৃষি বিশ্ববিদ্যালয় (ইংরেজি ভাষায়)। সংগ্রহের তারিখ ১ অক্টোবর ২০২৪।  "প্রজ্ঞাপন" (পিডিএফ)। মাধ্যমিক ও উচ্চ শিক্ষা বিভাগ, শিক্ষা মন্ত্রণালয়। সংগ্রহের তারিখ ১ অক্টোবর ২০২৪।  "হবিগঞ্জ কৃষি বিশ্ববিদ্যালয়ের নতুন উপাচার্য অধ্যাপক সাঈদ সায়েম"। ঢাকা পোস্ট। ১ অক্টোবর ২০২৪। সংগ্রহের তারিখ ১ অক্টোবর ২০২৪।  "মেধাভিত্তিক ও বৈষম্যমুক্ত বিশ্ববিদ্যালয় গড়ার অঙ্গীকার নিয়ে যোগদান করেছেন হকৃবির নতুন উপাচার্য অধ্যাপক ড. সৈয়দ সায়েম উদ্দিন আহম্মদ"। হবিগঞ্জ কৃষি বিশ্ববিদ্যালয়। সংগ্রহের তারিখ ২ অক্টোবর ২০২৪।
অদ্বেষ (বৌদ্ধ দর্শন)

অদ্বেষ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে সংজ্ঞায়িত করা হয় কারো প্রতি আক্রমনাত্মক মনোভাবের অনুপস্থিতি বা এমন কিছু যা ব্যথা সৃষ্টি করে। এটি সর্বাস্তিবাদ অভিধর্ম শিক্ষার ভাল মনে উদ্ভূত দশ মানসিক কারণের, থেরবাদ অভিধর্ম শিক্ষার পঁচিশ উত্তম মানসিক কারণের এবং মহাযান অভিধর্ম শিক্ষার এগারো পুণ্যময় মানসিক কারণের একটি। Guenther (1975), Kindle Locations 538-539. Kunsang (2004), p. 25. Guenther, Herbert V. & Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding". Dharma Publishing. Kindle Edition. Kunsang, Erik Pema (translator) (2004). Gateway to Knowledge, Vol. 1. North Atlantic Books. Ranjung Yeshe wiki entry for zhe_sdang_med_pa Berzin Archives glossary entry for "advesha"
মুসলিম হাই স্কুল, ময়মনসিংহ

মুসলিম হাই স্কুল (পূর্বনাম:ময়মনসিংহ মুসলিম পলিটেকনিক হাই স্কুল) ময়মনসিংহে অবস্থিত একটি মাধ্যমিক বিদ্যালয়। বিদ্যালয়টি ১৯৪৩ সালে ময়মনসিংহে প্রতিষ্ঠিত হয় এবং ১৯৪৪ সালে কলকাতা বিশ্ববিদ্যালয় কর্তৃক স্বীকৃতি পেয়েছিল। ব্রিটিশ শাসনামলে শাসনামলে ময়মনসিংহে মুসলিম শিক্ষার্থীদের জন্য মানসম্মত কোন শিক্ষা প্রতিষ্ঠান ছিলনা। স্থানীয় শিক্ষিত, গণ্যমান্য, বিদ্যানুরাগী ব্যাক্তিবর্গ মুসলিম শিক্ষার্থীদের জন্য মানসম্মত শিক্ষাপ্রতিষ্ঠানের প্রয়োজন অনুভব করেন। তাদের সম্মিলিত প্রচেষ্টায় ময়মনসিংহের শ্যামাচরণ রায় রোডে ময়মনসিংহ মুসলিম পলিটেকনিক হাই স্কুল নামে ১৯৪৩ সালে বিদ্যালয়টি প্রতিষ্ঠিত হয়। বিদ্যালয়েটি ১৯৪৪ সালে কলকাতা বিশ্ববিদ্যালয়ের স্বীকৃতি লাভ করে। ১৯৪৫ সালে বিজ্ঞান ও মানবিক শাখায় এসএসসি পরীক্ষায় অংশগ্রহণ করে এবং ভালো ফলাফল অর্জন করে। প্রতিষ্ঠার ২২ বছর পর ১৯৬৪ সালে বিদ্যালয়ের নাম পরিবর্তনকরে মুসলিম মুসলিম হাই স্কুল নামকরণ করা হয়। ১৯৭৩ সালে ঢাকা শিক্ষা বোর্ড কর্তৃক বাণিজ্য শাখার স্বীকৃতি লাভ করে। ঢাকা শিক্ষা বোর্ডের অধীনে ১৯৭৪ সালে বিদ্যালয় থেকে মানবিক, বিজ্ঞান ও বাণিজ্য শাখায় শিক্ষার্থী এসএসসি পরীক্ষায় অংশগ্রহণের করে। বর্তমানে বিদ্যালয়টি ময়মনসিংহ শিক্ষা বোর্ডের অধীনে রয়েছে। এম. এ. মান্নান - বাংলাদেশী রাজনীতিবিদ "বিদ্যালয়ের পরিচিত–বিদ্যালয়ের ইতিহাস"। সংগ্রহের তারিখ ২০২৪-১০-০১।  "বিদ্যালয়ের পরিচিত–বিদ্যালয়ের স্বীকৃতি"। সংগ্রহের তারিখ ২০২৪-১০-০১।  প্রাতিষ্ঠানিক ওয়েবসাইট
প্রশ্রভী (বৌদ্ধ দর্শন)

প্রশ্রভী হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটাকে ধার্মিক কার্যকলাপের প্রতি শরীর ও মন প্রয়োগ করার ক্ষমতা হিসাবে সংজ্ঞায়িত করা হয়। এটি থেরবাদ অভিধর্ম শিক্ষার পঁচিশ উত্তম মানসিক কারণের, মহাযান অভিধর্ম শিক্ষার এগারো পুণ্যময় মানসিক কারণের এবং মহাযান ঐতিহ্যের সমথ ধ্যানের বাধা অতিক্রম করতে আটটি প্রতিষেধকের মধ্যে একটি। Guenther (1975), Kindle Locations 623-624. Kunsang (2004), p. 25. Guenther, Herbert V. & Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding". Dharma Publishing. Kindle Edition. Kunsang, Erik Pema (translator) (2004). Gateway to Knowledge, Vol. 1. North Atlantic Books. Ranjung Yeshe wiki entry for shin_tu_sbyang_ba Berzin Archives glossary entry for "shin-sbyangs" Riga wiki entry for "pliancy"
গোয়ালন্দ উপজেলা

গোয়ালন্দ বাংলাদেশের রাজবাড়ী জেলার অন্তর্গত একটি উপজেলা। এই উপজেলার অবস্থান ২৩°৪৪′০০″ উত্তর ৮৯°৪৫′৪০″ পূর্ব﻿ / ﻿২৩.৭৩৩৩° উত্তর ৮৯.৭৬১১° পূর্ব﻿ / 23.7333; 89.7611। এই উপজেলার উত্তরে পাবনা জেলার বেড়া উপজেলা ও মানিকগঞ্জ জেলার শিবালয় উপজেলা, দক্ষিণে ফরিদপুর সদর উপজেলা ও রাজবাড়ী সদর উপজেলা, পূর্বে মানিকগঞ্জ জেলার শিবালয় উপজেলা ও হরিরামপুর উপজেলা, পশ্চিমে রাজবাড়ী সদর উপজেলা। পৌরসভা ১টি- গোয়ালন্দ পৌরসভা ইউনিয়নসমূহঃ দৌলতদিয়া ইউনিয়ন দেবগ্রাম ইউনিয়ন ছোটভাকলা ইউনিয়ন উজানচর ইউনিয়ন, গোয়ালন্দ ১৮ শতাব্দীর শেষভাগে কুঁশাহাটা ঘাটে গোয়ালন্দের গোরাপত্তন হয়। দৌলতদিয়া ইউনিয়নের কুঁশাহাট মৌজার পার্শ্বেই বড় গোয়ালন্দ নামের একটি মৌজার সন্ধান পাওয়া যায় যা পাবনা জেলার সীমান সংলগ্ন পদ্মা যমুনার সীমা রেখার কাছাকাছি । পদ্মা যমুনার যৌবন জৌলুসের দিনে এক জীঘাংসু প্রকৃতির জলদস্যুর বিচরণ ছিল এ অঞ্চলে। গঞ্জালিশ নামের এ জলদস্যু পদ্মা মেঘনা যমুনায় ডাকাতি করে বেড়াত, যতদূর জানা যায় তার নামানুসারেই গঞ্জালিশ থেকে কালক্রমে গোয়ালন্দ নামের উৎপত্তি । গোয়ালন্দ ঘাটে গ্যাঞ্জেল ঘাট নামক স্থানে অতীতে জাহাজ নোঙ্গর করা হতো। এ পর্যন্ত ১১ বার নদী ভাঙ্গন/চর পড়ার কারণে গোয়ালন্দ ঘাট স্থানান্তরিত করা হয়েছে। জনসংখ্যাঃ ১,৩৮,২৫৭ জন। ঘনত্বঃ ৭৮৭ জন প্রতিবর্গ কিলোমিটার ৭৫% গোয়ালন্দের মূল অর্থনীতি কৃষি নির্ভর। এছাড়াও এখানে পোল্ট্রি হ্যাচারী শিল্পের বিকাশ ঘটেছে ৯০ এর দশক থেকে যা অর্থনীতিতে গুরুত্বপূর্ণ অবদান রেখে চলেছে। অনেক মানুষের কর্মসংস্থান হয়েছে এই পোল্ট্রি হ্যাচারি শিল্পে। এখানে ফিড মিল, প্লাস্টিক ফ্যাক্টরি, স্প্রিড মিল সহ কিছু শিল্প গড়ে উঠেছে যা অর্থনীতির গতি বাড়িয়েছে। রোজিনা (বাংলাদেশী অভিনেত্রী) শাহ্ মো. আব্দুল হক আব্বাসী (ইসলামিক বক্তা) যতীন্দ্রমোহন রায় (ব্রিটিশ বিরোধী বাঙালি বিপ্লবী) রাজবাড়ী জেলা ঢাকা বিভাগ বাংলাদেশের উপজেলাসমূহ বাংলাদেশ জাতীয় তথ্য বাতায়ন (১৯ সেপ্টেম্বর ২০২২)। "গোয়ালন্দ উপজেলার পটভূমি"। গণপ্রজাতন্ত্রী বাংলাদেশ সরকার। সংগ্রহের তারিখ ১৩ জানুয়ারি ২০২৪।  বাংলাপিডিয়ায় গোয়ালন্দ উপজেলা
নবী (ইরানি বই)

নবী হল জয়নুল আবদিনের লেখা মুহাম্মদ (সা.) জীবনীগ্রন্থ। এটি ১৩১৬ ইরানি বর্ষপঞ্জিতে দামেস্কে প্রথমবার প্রকাশিত হয়েছিল। এরপরে বইটির বিভিন্ন অংশ, ফর্ম এবং ভলিউমে বহুবার পুনর্মুদ্রিত হয়েছে। এই বইটি এই লেখকের সবচেয়ে বিখ্যাত রচনাগুলোর মধ্যে একটি। সম্ভবত মুহাম্মদের জীবন সম্পর্কে একটি ঐতিহাসিক উপন্যাসের শৈলীতে লেখা প্রথম ইরানি বই। ১৩৫১ ইরানি সালে এই বইটি এবং হোসেন (বই) যৌথভাবে ইরানে ফরাসী রাষ্ট্রদূত রব্রেডো সুজা কর্তৃক "কমান্ডার" উপাধি এবং জ্ঞান ও শিল্পের ব্যাজ পেয়েছিলেন। তারা রাজার কাছ থেকে সরকারী অনুমতি নিয়ে এই ব্যাজ গ্রহণ করেছিলেন। কিছু সমালোচক বইটির অংশগুলির ঐতিহাসিক নির্ভুলতা নিয়ে প্রশ্ন তুলেছেন এবং এর সমস্ত বিষয়বস্তুকে সত্য বলে মনে করেন না। ইরানের বিখ্যাত লেখক হেনরি মেস, আলওল সাটন, রেজা, তৌফিক সাইদ আকল এবং সাঈদ নাফিসির মতো ব্যক্তিরা এই বইটিতে নোট লিখেছেন। Behnegarsoft.com। "کتابی که با فروش نان بستنی خریدم"। پایگاه خبری الف। সংগ্রহের তারিখ ২০২৪-১০-০১।  হামিরা, রঞ্জবার ওমরানী (১৯৩৭)। "فصلنامه مطالعات تاریخی، مؤسسه مطالعات و پژوهش‌های سیاسی" (পিডিএফ)। ensani.ir। সংগ্রহের তারিখ ১ অক্টোবর ২০২৪।  Behnegarsoft.com। "نقدی بر چند نظر در باب کتاب زین العابدین رهنما"। پایگاه خبری الف। সংগ্রহের তারিখ ২০২৪-১০-০১।
প্রমাদ (বৌদ্ধ দর্শন)

প্রমাদ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। মহাযান ঐতিহ্যে, প্রমাদকে উত্তম মনোভাব গ্রহণ এবং ক্ষতিকর কর্ম ত্যাগ করার জন্য আন্তরিকভাবে ও সাবধানতার সাথে প্রয়োগ না করাকে সংজ্ঞায়িত করা হয়েছে। এটি সর্বাস্তিবাদ অভিধর্মের কলুষিত মনে উদ্ভূত ছয় মানসিক কারণের এবং বিশ মাধ্যমিক ক্ষতিকর মানসিক কারণের একটি। Guenther (1975), Kindle Locations 971-973. Kunsang (2004), p. 28. Guenther, Herbert V. & Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding" Dharma Publishing. Kindle Edition. Kunsang, Erik Pema (translator) (2004). Gateway to Knowledge, Vol. 1. North Atlantic Books. Nina van Gorkom (2010), Cetasikas, Zolag Primary Minds and the 51 Mental Factors
কান পেতে রই

কান পেতে রই একটি মানসিক সহায়তা হেল্পলাইন, যা বাংলাদেশে অবস্থিত। এর প্রতিষ্ঠাতাদের মতে, এটি দেশের প্রথম ধরনের একটি হেল্পলাইন। এটি প্রশিক্ষিত স্বেচ্ছাসেবকদের দ্বারা পরিচালিত হয়, যেখানে মানুষ জরুরি পরামর্শদান সেবা পেতে ফোন করতে পারে। এই হেল্পলাইনের মিশন হলো হতাশা, বিচ্ছিন্নতা, সংকটময় অবস্থা, এবং আত্মহত্যামূলক চিন্তা কমিয়ে আনা এবং মানসিক স্বাস্থ্যের উন্নয়ন ঘটানো। এই সেবাটি ইয়েশিম ইকবালের দ্বারা প্রতিষ্ঠিত হয়, যিনি করনেল বিশ্ববিদ্যালয় থেকে মনোবিজ্ঞান বিভাগে স্নাতক শেষ করেছেন এবং বর্তমানে নিউ ইয়র্ক বিশ্ববিদ্যালয়-এ ডক্টরাল এর শিক্ষার্থী। যুক্তরাষ্ট্র থেকে বাংলাদেশে ফিরে আসার পর তিনি একটি দল নিয়ে কাজ শুরু করেন। বর্তমান কর্মীদের মধ্যে রয়েছেন রোজি হোসেন, হেল্পলাইন কোঅর্ডিনেটর; সাওগাত মাহমুদ, পিআর ও যোগাযোগ সমন্বয়কারী; অরুণ দাস, স্বেচ্ছাসেবক সমন্বয়কারী, এবং রুবিনা জাহান রুমি, আউটরিচ সমন্বয়কারী। কান পেতে রই সংগঠনটি তাদের ফোন লাইনগুলো ২০১৩ সালের ২৮ এপ্রিল চালু করে। কান পেতে রই কোনো কলারের তথ্য বাইরের কারও সাথে শেয়ার করে না। সংস্থার নীতি হলো কলারের কোনো পরিচয় সংক্রান্ত তথ্য জিজ্ঞাসা না করা এবং সমস্ত স্বেচ্ছাসেবকরা একটি কঠোর গোপনীয়তা চুক্তিতে স্বাক্ষর করে। যদি কোনো কলার ব্যক্তিগত তথ্য প্রকাশ করে, স্বেচ্ছাসেবকরা সেই তথ্য নোট না করার জন্য কঠোরভাবে নির্দেশিত। কান পেতে রই বিশ্বাস করে যে, যারা সাহায্য চাইছেন তারা সহজে যোগাযোগ করতে পারে, জেনে যে তাদের পরিচয় গোপন থাকবে। কান পেতে রই-এর স্বেচ্ছাসেবকরা তাদের নিজেদের নাম বা পরিচয় প্রকাশ না করার জন্য অনুরোধ করা হয় এবং কলারদের সাথে সম্পর্ক গড়তে নিষেধ করা হয়। অফিসের ঠিকানা বা স্বেচ্ছাসেবকদের কাজের সময়ও জনসমক্ষে প্রকাশ করা হয় না। কান পেতে রই তাদের স্বেচ্ছাসেবকদের গণমাধ্যমে তাদের কাজ প্রকাশ না করার জন্যও অনুরোধ করে। আজিম, ফজলে (২০১৩-০৫-২২)। কান পেতে রই। bdnews24.com। সংগ্রহের তারিখ ২০১৪-০২-০৬।  "'ইমোশনাল' হেল্পলাইন চালু হয়েছে"। bdnews24.com। ২০১৩-০৫-১৫। সংগ্রহের তারিখ ২০১৪-০২-০৬।  আফরিন, সৌদিয়া (২০১৩-০৫-১৪)। "কথা বলুন। শেয়ার করুন। বোঝার চেষ্টা করুন"। TMAG। খণ্ড 1 নং 5। ঢাকা ট্রিবিউন। পৃষ্ঠা 8। সংগ্রহের তারিখ ফেব্রুয়ারি ৬, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রহমান, ওসামা (২০১৩-০৫-১৪)। "কান পেতে রই: শোনার জন্য কান"। দ্য ডেইলি স্টার। সংগ্রহের তারিখ ২০১৪-০২-০৬।  ইসলাম, তেহরিন। "কান পেতে রই: প্রয়োজনে বন্ধুত্ব"। নিউ এজ। ২০১৪-০২-১০ তারিখে মূল থেকে আর্কাইভ করা। সংগ্রহের তারিখ ২০১৪-০২-০৭।  "কান পেতে রই: দেশের প্রথম মানসিক সহায়তা হেলপলাইন"। unb.com.bd। সংগ্রহের তারিখ ২০২৪-১০-০১।  Suliman, Md (২০২৪-০৫-১৭)। "'কান পেতে রই' এর মাধ্যমে আত্মহত্যা প্রতিরোধের ১১ বছর"। অর্থসূচক (ইংরেজি ভাষায়)। সংগ্রহের তারিখ ২০২৪-১০-০১।  "ইয়েশিম ইকবাল এর জীবনপঞ্জি" (পিডিএফ)। স্টেইনহার্ড স্কুল অফ কালচার, এডুকেশন, এবং হিউম্যান ডেভেলপমেন্ট। ২০১৪-০২-২৩ তারিখে মূল (পিডিএফ) থেকে আর্কাইভ করা।  প্রতিবেদক, নিজস্ব (২০১৩-০৮-১৮)। "কান পেতে রই-এর ১০০তম দিবস উদ্যাপন"। Prothomalo। সংগ্রহের তারিখ ২০২৪-১০-০১।  কালবেলা। "'সকলের প্রচেষ্টায় আত্মহত্যা নিরসন করা সম্ভব' | কালবেলা"। কালবেলা | বাংলা নিউজ পেপার। সংগ্রহের তারিখ ২০২৪-১০-০১।
কাজী আবু ইউসুফ স্টেডিয়াম

ডা: কাজী আবু ইউসুফ স্টেডিয়াম বা ভাঙ্গা স্টেডিয়াম ফরিদপুর জেলার ভাঙ্গা উপজেলার একটি স্টেডিয়াম। স্টেডিয়ামটি ভাঙ্গায় অবস্থিত। পূর্বে স্টেডিয়ামটির নাম ভাঙ্গা উপজেলা স্টেডিয়াম ছিল। ২০২১ সালে নভেম্বর মাসের ১১ তারিখে স্টেডিয়ামের নাম পরিবর্তনের আদেশ কার্যকর হয়। অর্থাৎ ভাঙ্গা উপজেলা স্টেডিয়ামে নাম পরিবর্তন করে ডা: কাজী আবু ইউসুফ স্টেডিয়াম ঘোষনা করা হয়ে। কাজী আবু ইউসুফ ফরিদপুর জেলার বিলুপ্ত ফরিদপুর-৫ ও ফরিদপুর-৭ আসনের সংসদ সদস্য ও চিকিৎসক ছিলেন। ওনার নামানুসারেই স্টেডিয়ামের নামকরণ করা হয়েছে। "জাতীয় ক্রীড়া পরিষদ কর্তৃক ফরিদপুর জেলাস্থ ভাঙ্গা উপজেলার স্টেডিয়াম নির্মাণ শীর্ষক প্রকল্পের স্টেয়ারিং কমিটির সভা:০৫/১১/২০২০" (পিডিএফ)। বাংলাদেশ জাতীয় তথ্য বাতায়ন - যুব ও ক্রীড়া মন্ত্রণালয়। ২০২০-০৫-১১। ২০২৪-১০-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৪-১০-০১।  "প্রজ্ঞাপন: ডা: কাজী আবু ইউসুফ স্টেডিয়াম, ভাঙ্গা, ফরিদপু জেলা" (পিডিএফ)। বাংলাদেশ জাতীয় তথ্য বাতায়ন - জাতীয় ক্রীড়া পরিষদ। ২০২৪-১০-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৪-১০-০১।
কৌসীদ্য (বৌদ্ধ দর্শন)

কৌসীদ্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটি শুয়ে থাকা ও প্রসারিত করার মতো অস্বস্তিকর কার্যকলাপে আঁকড়ে থাকা, এবং বিলম্বিত করা, এবং পুণ্যময় কার্যকলাপ সম্পর্কে উৎসাহী বা জড়িত না হওয়া হিসাবে সংজ্ঞায়িত করা হয়। এটি সর্বাস্তিবাদ অভিধর্মের কলুষিত মনে উদ্ভূত ছয় মানসিক কারণের, মহাযান অভিধর্মের বিশ মাধ্যমিক ক্ষতিকর মানসিক কারণের এবং মহাযান শিক্ষার সমথ ধ্যানের পাঁচটি দোষের একটি। Guenther (1975), Kindle Locations 967-968. Kunsang (2004), p. 25. Goleman, Daniel (২০০৮), Destructive Emotions: A Scientific Dialogue with the Dalai Lama, Bantam, Kindle Edition উদ্ধৃতি টেমপ্লেট ইংরেজি প্যারামিটার ব্যবহার করেছে (link) Guenther, Herbert V.; Kawamura, Leslie S. (১৯৭৫), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding, Dharma Publishing. Kindle Edition উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kunsang, Erik Pema (২০০৪), Gateway to Knowledge, Vol. 1, North Atlantic Books উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sakyong Mimpham (২০০৩), Turning the Mind into an Ally, Riverhead Books, পৃষ্ঠা 84–101 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Khenchen Thrangu Rinpoche (১৯৯৩), The Practice of Tranquility & Insight: A Guide to Tibetan Buddhist Meditation, Snow Lion, Kindle Edition উদ্ধৃতি টেমপ্লেট ইংরেজি প্যারামিটার ব্যবহার করেছে (link) Traleg Kyabgon (২০০১), The Essence of Buddhism, Shambhala উদ্ধৃতি টেমপ্লেট ইংরেজি প্যারামিটার ব্যবহার করেছে (link) Looking into Laziness, by Pema Chodron, Shambhala Sun Three Kinds of Laziness, by Jetsunma Tenzin Palmo, Tricycle Primary Minds and the 51 Mental Factors
ব্রজেন্দ্রকিশোর রায়চৌধুরী

ব্রজেন্দ্রকিশোর রায়চৌধুরী (১৭ এপ্রিল ১৮৭৪ - ৬ নভেম্বর ১৯৫৭) ছিলেন একজন দেশভক্ত দানবীর, ভারতীয় শাস্ত্রীয় সঙ্গীত শিল্পী, সাহিত্যিক ও সঙ্গীতানুরাগী। ভারতীয় জাতীয় আন্দোলনের জাতীয় শিক্ষার পৃষ্ঠপোষক ছিলেন। ব্রজেন্দ্রকিশোরে জন্ম ব্রিটিশ ভারতের অধুনা বাংলাদেশের রাজশাহীর বালিহার গ্রামে। পিতা হরিপ্রসাদ ভাদুড়ী (ভট্টাচার্য)। ময়মনসিংহের গৌরীপুরের জমিদার-পত্নী বিশ্বেশ্বরী দেবী তাকে দত্তক নেন এবং পরবর্তীতে তিনিই গৌরীপুরের জমিদার হন। দেশের সঙ্গীতজ্ঞদের পৃষ্ঠপোষক হিসাবে খ্যাতি ছিল তাঁর। শুধুমাত্র পৃষ্ঠপোষকতার ঐতিহ্যে নয়, তিনি নিজেও দিকপাল সঙ্গীতজ্ঞদের নিয়ে নিয়মিত সঙ্গীতশাস্ত্র ও রাগ-রাগিনীর অনুশীশনও করতেন। তার গৌরীপুর হাউসের নানা অনুষ্ঠানে আসতেন প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খাঁ, ধ্রুপদী সঙ্গীত সম্রাট তানসেনের উত্তরাধিকারী সরস্বতী দেবী, ওস্তাদ মাসিদ খান, ওস্তাদ উজির খান, হাফিজ আলী খান, দবির খান প্রমুখেরা। বাংলার নেতৃস্থানীয় বিপ্লবীদের সঙ্গে ঘনিষ্ঠভাবে যুক্ত ছিলেন। গৌরীপুরে তার বাড়িতে নেতৃবৃন্দের আনাগোনা ছিল। বিপ্লবী সুরেশচন্দ্র চক্রবর্তী তার সংস্পর্শে এসে সঙ্গীতের চর্চা করে শেষে কলকাতা বেতারের সঙ্গীতানুষ্ঠানের পরিকল্পক হন। ক্রীড়াজগতেও তিনি ছিলেন একজন স্তম্ভ। হিন্দুস্তান ইন্সিয়োরেন্সের একজন হয়ে সমাজের বিশিষ্ট সদস্য নাট্যশিল্পীও ছিলেন। মৃদঙ্গাচার্য মুরারী গুপ্তের শিষ্য হিসাবে পাখোয়াজ বাদনে দক্ষ ছিলেন। ব্রজেন্দ্রকিশোর 'ন্যাশনাল কাউন্সিল অফ এডুকেশন'-এর (যা পরে যাদবপুর বিশ্ববিদ্যালয় নামে পরিচিত হয়) অন্যতম প্রধান পৃষ্ঠপোষক ছিলেন। জাতীয় শিক্ষা-পরিষদ গঠনে তিনি পাঁচ লক্ষ টাকা দান করেন। বারাণসী হিন্দু বিশ্ববিদ্যালয়ের তিনি লক্ষাধিক টাকা করেন। এছাড়াও, নানা সময়ে যুগান্তর দল, বঙ্গীয় ব্রাহ্মণসভা, বহু চিকিৎসালয়, বিদ্যালয় ও সংস্কৃত পণ্ডিতদের সাহায্যার্থে প্রচুর দান করেন। তার সর্বমোট দানের পরিমাণ ছিল ৩৫ লক্ষ টাকা। মার্কসবাদ ও ভারতীয় আদর্শ উপর ইংরাজীতে রচনা করেন রায়চৌধুরী, ব্রজেন্দ্রকিশোর (১৯৪১)। মার্ক্সসিজম অ্যান্ড দ্য ইন্ডিয়ান আইডিয়ল। থ্যাকার, স্পিঙ্ক অ্যান্ড কোম্পানি, কলকাতা। পৃষ্ঠা ৫৬।  ডন (বেঙ্গলি এডুকেশনাল সোসাইটি) জাতীয় শিক্ষা পরিষদ যাদবপুর বিশ্ববিদ্যালয় সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৭,৫০৮ আইএসবিএন ৯৭৮-৮১-৭৯৫৫-১৩৫-৬ "Gouripur House needs urgent attention"। সংগ্রহের তারিখ ২০২৪-১০-০১।  উদ্ধৃতি ত্রুটি: <ref> ট্যাগ বৈধ নয়; সংসদ2 নামের সূত্রটির জন্য কোন লেখা প্রদান করা হয়নি
মাদারীপুর স্টেডিয়াম

আছমত আলী খান স্টেডিয়াম বা মাদারীপুর স্টেডিয়াম মাদারীপুর জেলার একটি স্টেডিয়াম। স্টেডিয়ামটি মাদারীপুরে অবস্থিত। প্রখ্যাত রাজনীতিবিদ ও স্বাধীনতা ও মুক্তিযুদ্ধে স্বাধীনতা পুরস্কার প্রাপ্ত আচমত আলী খান-এর নামানুসারে স্টেডিয়ামের নামকরণ করা হয়েছে। "স্বাগতম - গঠন"। ২০১৩-০৯-১২ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৬।  "আছমত আলী খান স্টেডিয়ামে অনুষ্ঠিত হল অনুর্ধ ১৬ বয়সী বালক- বালিকাদের অ্যাথলেটিকস প্রতিযোগিতা"। বাংলাদেশ জাতীয় তথ্য বাতায়ন - জেলা ক্রীড়া অফিসারের কার্যালয়, মাদারীপুর। ২০২২-০৬-১৮ তারিখে মূল থেকে আর্কাইভ করা। সংগ্রহের তারিখ ২০২৪-১০-০১।
আলিপুর ইশারা ভাষা

আলিপুর ইশারা ভাষা ভারতের একটি গ্রামের ইশারা ভাষা। এটি কর্ণাটকের আলিপুর শহরে উচ্চ মাত্রার জন্মগত বধিরতা সহ একটি শিয়া মুসলিম ছিটমহলে এই ভাষা ব্যবহার করা বলা হয়। আলিপুরে ১৫০ থেকে ২৫০ বধির লোক রয়েছে, এবং ২৬,০০০ জনসংখ্যার (২০১৫ সালে) প্রায় ১০,০০০ শ্রবণকারী রয়েছে। যদিও এই ভাষার কোনো সরকারি মর্যাদা নেই এবং বধির শিশুরা কোনো আনুষ্ঠানিক শিক্ষা পায় না। এই সত্যটি এবং ভারতীয় ইশারা ভাষার ক্রমবর্ধমান প্রভাব আলিপুর ইশারা ভাষার (বা এপিএমএল) বেঁচে থাকাকে হুমকির মুখে ফেলেছে। সিবাজি পান্ডা প্রথম ব্যক্তি যিনি ২০১২ সালে আনুষ্ঠানিকভাবে ভাষাটি নথিভুক্ত করেছিলেন তার গবেষণার সময়, পান্ডা আবিষ্কার করেছেন যে আলিপুরে বধির জনসংখ্যার অনুপাত প্রায় ০.৭৫%, যেখানে জাতীয় গড় ০.৪১% (২০১১ সালের আদমশুমারি অনুযায়ী)। Sobaji, Panda। "Investigation of an endangered village sign language in India"। Endangered Languages Archive at SOAS University of London। সংগ্রহের তারিখ ২০১৭-০৭-২৪।  "Alipur Sign Language"। The Endangered Languages Project। সংগ্রহের তারিখ ২০১৭-০৭-২৪।  "Alipur Sign Language (APSL)"। University of Central Lancashire। CATALOGUING ENDANGERED SIGN LANGUAGES। ২০১৭-০৯-১০ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৪।  Panda, Sibaji (২০১২)। "Alipur Sign Language: A sociolinguistic and cultural profile"। Sign Languages in Village Communities। Sign Language Typology [SLT]। DE GRUYTER। পৃষ্ঠা 253–260। আইএসবিএন 9781614511496। ডিওআই:10.1515/9781614511496.353।
সুবালুল হুদা ওয়ার রাশাদি ফি সিরাতি খিরিল ইবাদি

সুবালুল হুদা ওয়ার রাশাদি ফি সিরাতি খিরিল ইবাদি (আক্ষ. 'সর্বোত্তম বান্দাদের জীবনে হিদায়াত ও হেদায়েতের পথ') হল নবীর জীবনীর উপর একটি বই, যা ইমাম ইউসুফ আল সালিহি আশ-শামী (মৃত্যু ৯৪২ হিজরি) সংকলন করেছেন। সম্প্রতি এটি প্রায় এক হাজার অধ্যায় সম্বলিত তেরোটি অংশে প্রকাশিত হয়েছে। পণ্ডিত আল-কাত্তানি পথের পথ এবং ন্যায়পরায়ণতা বইয়ে বলেছেন: “এটি নবীর জীবনীতে পরবর্তী প্রজন্মের সেরা এবং সহজতম বইগুলির মধ্যে একটি। এর মধ্যে কী সঠিক ছিল তা তদন্ত করে ব্যাখ্যা করা হয়েছে। এতে সাতশোর বেশি অধ্যায় রয়েছে। তিনি প্রতিটি অধ্যায়কে স্পষ্ট করেছেন এবং অদ্ভুত অপরিচিত শব্দগুলিকে পরিষ্কার করে দিয়েছেন। এর জীবনীর রচিত অন্যতম বৃহৎ জীবনী হিসাবে বিবেচনা করা হয়। গ্রন্থটি শব্দের প্রতিটি অর্থের দিক থেকে একটি বিশ্বকোষ। লেখক চেয়েছিলেন এটির পূর্ববর্তী সমস্ত জীবনীগুলো এই বইয়ের মধ্যে অন্তর্ভুক্ত হোক। এটা তিনি বইয়ের যেমন ভূমিকার মধ্যেও বলেছেন। তিনি বলেছেন, এটি এমন একটি বই যা আমি তিন শতাধিক বই থেকে বের করেছি এবং আমি এটার যথার্থতা এবং সঠিকতা নিশ্চিত করতে আগ্রহী ছিলাম। বইয়ের মধ্যে আমি যা উল্লেখ করেছি, সেগুলো আমি তদন্ত করে পেয়েছি। তিনি বলেন, আমাদের আল্লাহ ও তার রসূলের গুণাবলীর সাগর রয়েছে। রাসূলের উপর শান্তি বর্ষিত হোক। তার ভবিষ্যদ্বাণী, তার গুণাবলী, তার জীবনী, তার কর্ম, তার অবস্থা এবং তার উত্থান-পতন এসমস্ত কিছু তাকে আল্লাহর নিকট উদ্যানের সর্বোচ্চ স্থানে নিয়ে যায়। তিনি বলেন, "আমি এতে কোনো বানোয়াট হাদীস উল্লেখ করিনি। আমি প্রতিটি অধ্যায় শেষে সমস্যাযুক্ত এবং কিছু মূল্যবান টীকা উল্লেখ করেছি। পরিচিত শব্দগুলোকে স্পষ্ট করেছি। পরস্পরবিরোধী বলে মনে হয় এমন হাদিসগুলোকে একত্রিত করে বিস্তারিতভাবে ব্যাখ্যা করেছি। ابن العماد: شذرات الذهب ج 8 ، ص 250 . الكتاني: الرسالة المستطرفة ص 199 . الصالحي: سبل الهدى والرشاد ، ج 1 ص 1 .
বীণাপাণি সরকারি বালিকা উচ্চ বিদ্যালয়

বীণাপাণি সরকারি বালিকা উচ্চ বিদ্যালয় গোপালগঞ্জ জেলার একটি সরকারি মাধ্যমিক বালিকা বিদ্যালয়। বিদ্যালয়টি ১৯৩০ সালে গোপালগঞ্জে বেসরকারি বিদ্যালয় হিসেবে প্রতিষ্ঠিত হয় পরবর্তীতে ১৯৭০ সালে বিদ্যালয়টি জাতীয়করণ করা হয়। বিদ্যলয়টি ১৯৩০ সালে যাত্রা শুরু করে। প্রথমে বিদ্যালয়টি বেসরকারি বিদ্যালয় হিসাবে প্রতিষ্ঠিত হয়। পরবর্তীতে ১৯৭০ সালে বিদ্যালয়টি জাতীয়করণ করা হয়। উল্লেখ্য যে লোক মুখে শোনা যায়, ১৯৬২ সালে গোপালগঞ্জের ওয়াহিদুজ্জামান নামক ব্যক্তি তৎকালীন পাকিসত্মানের বানিজ্যমন্ত্রী ছিলেন। তিনি তার মা আকরামুন্নেছার নামে বিদ্যলয়ের নামকরণ করেন। কিন্তু পরবর্তীতে ১৯৭০ সালে জাতীয়করণের সময় বর্তমান নাম বহাল থাকে। জাতীয়করণের পর একতলা বিশিষ্ট দুইটি ভবন নির্মিত হয়েছিল। পরবর্তীতে আসন সংখ্যা বৃদ্ধির জন্য আরো একটি দ্বিতল ভবন নির্মাণ করা। প্রতিষ্ঠার প্রথম দিকে বিদ্যালয় নিজস্ব একটি খেলার মাঠ ও শানবাঁধানো একটি পুকুর ছিল। "বীণাপাণি সরকারি বালিকা উচ্চ বিদ্যালয়, গোপালগঞ্জ"। বাংলাদেশ জাতীয় তথ্য বাতায়ন - গোপালগঞ্জ জেলা। ২০২৪-১০-০২ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  "গোপালগঞ্জের বীণাপাণি বালিকা বিদ্যালয়ে শিক্ষক সংকটে পাঠদান ব্যাহত"। ক্রাইম পেট্রোল বিডি। ২০২৪-১০-০২ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  "বীণাপাণি সরকারি বালিকা উচ্চ বিদ্যালয়, গোপালগঞ্জ"। জাতীয় তথ্য বাতায়ন - গোপালগঞ্জ সদর উপজেলা। ২০২০-০৬-১৭ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  "বীণাপাণী সরকারি বালিকা উচ্চ বিদ্যালয়ের ইতিহাস"। বীণাপাণী প্রাক্তন ছাত্র সমিতি, গোপালগঞ্জ (BESAG)। ২০২৪-১০-০২ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  বীণাপাণী প্রাক্তন ছাত্র সমিতি, গোপালগঞ্জ (BESAG)
ছাং হাও

ছাং হাও (চীনা: 常昊; জন্ম: ২৮ এপ্রিল ১৯৯৭) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। হাও চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন। ছাং হাও ১৯৯৭ সালের ২৮শে এপ্রিল তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। হাও চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন। "Team – Entry List by Event" [দলগত প্রতিযোগিতা – প্রতিযোগিতা অনুযায়ী প্রবেশ তালিকা] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "CHANG Hao" [ছাং হাও]। olympics.com (ইংরেজি ভাষায়)। আন্তর্জাতিক অলিম্পিক কমিটি। সংগ্রহের তারিখ ১৯ আগস্ট ২০২৪।  "Team – Medallists" [দলগত প্রতিযোগিতা – পদক বিজয়ী] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "Team – Event Summary" [দলগত প্রতিযোগিতা – প্রতিযোগিতার সারাংশ] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  উইকিউপাত্তে এই নিবন্ধটির কোনও ক্রীড়া ডাটাবেস বৈশিষ্ট্য নেই